FI Euroopan unionin virallinen lehti L 161/43

ETA:N SEKAKOMITEAN PÄÄTÖS

N:o 19/2005,

tehty 8 päivänä helmikuuta 2005,

ETA-sopimuksen liitteen XXI (Tilastot) muuttamisesta

ETA:n SEKAKOMITEA, joka

ottaa huomioon Euroopan talousalueesta tehdyn sopimuksen, sellaisena kuin se on tarkistettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ”sopimus”, ja erityisesti sen 98 artiklan,

sekä katsoo seuraavaa:

(1) Sopimuksen liite XXI muutettiin 3 päivänä joulukuuta 2004 tehdyllä ETA:n sekakomitean päätöksellä N:o 175/2004 (1).

(2) Neuvoston asetuksen (EY) N:o 2223/96 muuttamisesta kansantalouden tilinpidon pääaggregaattien lähettämisen määräaikojen, kansantalouden tilinpidon pääaggregaattien lähettämistä koskevien poikkeusten ja työtunteina ilmaistujen työllisyystietojen lähettämisen osalta 16 päivänä kesäkuuta 2003 annettu Euroopan parlamentin ja neuvoston asetus (EY) N:o 1267/2003 (2) olisi otettava osaksi sopimusta.

(3) Markkinahintaisen bruttokansantulon yhdenmukaistamisesta (”BKTL-asetus”) 15 päivänä heinäkuuta 2003 annettu neuvoston asetus (EY, Euratom) N:o 1287/2003 (3) olisi otettava osaksi sopimusta.

(4) Yhteisön tiede- ja teknologiatilastojen tuotannosta ja kehittämisestä 22 päivänä heinäkuuta 2003 tehty Euroopan parlamentin ja neuvoston päätös N:o 1608/2003/EY (4) olisi otettava osaksi sopimusta.

(5) Tätä päätöstä ei sovelleta Liechtensteiniin,

ON PÄÄTTÄNYT SEURAAVAA:

1 artikla

Muutetaan sopimuksen liite XXI seuraavasti:

1. Lisätään 19d kohtaan (neuvoston asetus (EY) N:o 2223/96) luetelmakohta seuraavasti: ”— 32003 R 1267: Euroopan parlamentin ja neuvoston asetus (EY) N:o 1267/2003, annettu 16 päivänä kesäkuuta 2003 (EUVL L 180, 18.7.2003, s. 1). ätä sopimusta sovellettaessa asetuksen säännöksiä koskee seuraava mukautus: Tätä asetusta ei sovelleta Liechtensteiniin.”

2. Lisätään 19o kohdan (Euroopan parlamentin ja neuvoston asetus (EY) N:o 501/2004) jälkeen kohta seuraavasti: ”19p. 32003 R 1287: Neuvoston asetus (EY, Euratom) N:o 1287/2003, annettu 15 päivänä heinäkuuta 2003, markkinahintaisen bruttokansantulon yhdenmukaistamisesta (’BKTL-asetus’) (EUVL L 181, 19.7.2003, s. 1). Tätä sopimusta sovellettaessa asetuksen säännöksiä koskee seuraava mukautus: Tätä asetusta ei sovelleta Liechtensteiniin.”

3. Lisätään 28 kohdan (Euroopan parlamentin ja neuvoston asetus (EY) N:o 808/2004) jälkeen teksti seuraavasti: ”TIEDE- JA TEKNOLOGIATILASTOT 29. 32003 D 1608: Euroopan parlamentin ja neuvoston päätös N:o 1608/2003/EY, tehty 22 päivänä heinäkuuta 2003, yhteisön tiede- ja teknologiatilastojen tuotannosta ja kehittämisestä (EUVL L 230, 16.9.2003, s. 1). Tätä sopimusta sovellettaessa päätöksen säännöksiä koskee seuraava mukautus: Tätä päätöstä ei sovelleta Liechtensteiniin.”

2 artikla

Asetuksen (EY) N:o 1267/2003, asetuksen (EY, Euratom) N:o 1287/2003 ja päätöksen N:o 1608/2003/EY islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.

3 artikla

Tämä päätös tulee voimaan 9 päivänä helmikuuta 2005, jos sopimuksen 103 artiklan 1 kohdan mukaiset ilmoitukset on tehty ETA:n sekakomitealle (5).

4 artikla

Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

Tehty Brysselissä 8 päivänä helmikuuta 2005. ETA:n sekakomitean puolesta Puheenjohtaja Richard WRIGHT

(1) EUVL L 133, 26.5.2005, s. 29.

(2) EUVL L 180, 18.7.2003, s. 1.

(3) EUVL L 181, 19.7.2003, s. 1.

(4) EUVL L 230, 16.9.2003, s. 1.

(5) Valtiosäännön asettamista vaatimuksista ei ole ilmoitettu.